אבי היקר
אבי היקר, כשתעמוד על קברי; זקן ועייף ומאוד ערירי; ותראה איך טומנים את גופי בעפר; ואתה עומד מעלי, אבי; אל תעמוד אז גאה כל כך; ואל תזקוף את ראשך, אבי; נשארנו עכשיו בשר מול בשר; וזהו הזמן לבכות, אבי; אז תן לעינייך לבכות על עיניי; ואל תחריש למען כבודי; דבר מה שהיה חשוב מכבוד; מוטל עכשיו לרגלייך, אבי; ואל תאמר שהקרבת קורבן; כי מי שהקריב הייתי אני; ואל תדבר מילים גבוהות; כי אני כבר מאוד נמוך, אבי; אבי היקר, כשתעמוד על קברי; זקן ועייף ומאוד ערירי; ותראה איך טומנים את גופי בעפר; בקש אז ממני סליחה, אבי; 